*23.04.2020.*

**Daugavpils 28.bērnudarza ēkas būvdarbi tika pabeigti**

|  |  |
| --- | --- |
|  |  |
|  |

Daugavpils 28 pirmsskolas izglītības iestādes ēkā Liepājas ielā 37 2020.gada 20.aprīlī tika pabeigti energoefektivitātes uzlabošanas remontdarbi, parakstot darbu pieņemšanas – nodošanas aktu. Būvdarbu veicējs SIA „LAGRON” ir izpildījis visus būvdarbus, saskaņā ar būvdarbu grafiku. Uzsākta izpilddokumentācijas sagatavošana objekta nodošanai ekspluatācijā. Tuvākajā laikā Būvniecības Valsts kontroles biroja (BVKB) inspektors apmeklēs objektu.

Būvdarbi notiek projekta “Energoefektivitātes paaugstināšana Daugavpils pilsētas pirmsskolas izglītības iestādē Nr.28 - Liepājas ielā 37, Daugavpilī”, Nr. 4.2.2.0/18/I/063 ietvaros.

***Projekta mērķis*** *ir**sekmēt Daugavpils pilsētas 28.pirmsskolas izglītības iestādes ēkas Liepājas ielā 37 energoefektivitātes paaugstināšanu, samazinot primārās enerģijas patēriņu.*

***Projekta realizācijas termiņš*** *ir 30 mēneši no vienošanās parakstīšanas dienas.*

***Projekta kopējās izmaksas ir EUR 1 021 859.42,****no tām kopējās attiecināmās izmaksas ir*

*EUR* ***478 954.66****, t.sk. Eiropas reģionālā attīstības fonda finansējums EUR 388 959.51.*

Sagatavoja: Attīstības departamenta Projektu nodaļas vecākā eksperte projekta jautājumos Helēna Trošimova